भवनाथपुर(गढ़वा) : झारखंड सरकार के पूर्व संसदीय एवं जल संसाधन मंत्री रामचन्द्र केशरी ने प्रेस कॉन्फ्रेंस कर सेल प्रबन्धन पर सेल आरएमडी भवनाथपुर प्रक्षेत्र के घाघरा में 1975 ई के दौरान सीबीआई द्वारा जब्त लाखो रु का चूना पत्थर को सड़क निर्माण संवेदक से मिल हेरा फेरी करने का आरोप लगाया।उन्होंने बताया कि सेल प्रक्षेत्र में कोनमण्डरा तक जो सड़क निर्माण कार्य से हमे कोई आपत्ति नही है किंतु उक्त सड़क निर्माण में संवेदक द्वारा मिट्टी युक्त बालू एवं कम सीमेंट के साथ पूर्व में उत्खननित एवं तोड़ी गयी पत्थर जो कि 1975 ई में सीबीआई द्वारा जब्त किया गया था उसे धडल्ले से प्रयोग कर रही है जबकि संवेदक को अच्छी किस्म की पत्थर खरीद सड़क निर्माण में उपयोग हेतु राशि उपलब्ध कराई जाती है,सेल प्रबन्धन के पास पर्याप्त औद्योगिक सुरक्षा बल होने के वावजूद घाघरा सेल प्रक्षेत्र से चुना पत्थर का उत्खनन एवं पूर्व में तोड़ी गयी पत्थर को सड़क निर्माण में उपयोग होना सेल प्रबन्धन एवं संवेदक की मिलीभगत को दर्शाता है, उन्होंने कहा सेल प्रबन्धक से मिल सम्बन्धित मामले में संवेदक एवं संलिप्त आरईओ विभाग के पदाधिकारियों पर क्या करवाई हुई जानने का प्रयास किया किन्तु उनके पीए अरुण शुक्ला एवं भू सम्पदा निरीक्षक सुशील चौबे ने बताया कि चुना पत्थर चोरी में संलिप्त लोगो पर कानूनी करवाई की प्रक्रिया चल रही है कहा घाघरा खदान से लाखों रु के गायब चुना पत्थर मामले के जांच की मांग इस्पात मंत्रालय दिल्ली से करेंगे। इस मौके पर ब्रह्मदेव राम, जीवधन साह, अनिल गुप्ता, बीडीसी अखिलेश उराव, नईम खलीफा सहित अन्य लोग उपस्थित थे।